ສະເຫຼີມສະຫຼອງ 110 ປີແຫ່ງວັນຄ້າຍວັນເກີດນາຍົກລັດຖະມົນຕີ ຟ້າມວັນດົ່ງ
(ທ່ານເລຂາທິການໃຫຍ່ ຫງວຽນຟູ໋ຈ້ອງ ຖະຫວາຍທູບທຽນ
ອາໄລຫານາຍົກລັດຖະມົນຕີ ຟ້າມວັນດົ່ງ)
ວັນທີ 1/3, ຢູ່ເຂດອະນຸສອນສະຖານ ນາຍົກລັດຖະມົນຕີ ຟ້າມວັນດົ່ງ ຢູ່ຕາແສງ ເດິກເຕີນ, ເມືອງ ໂມ້ເດິກ, ແຂວງ ກວາງຫງາຍ ໄດ້ຈັດຕັ້ງພິທີສະເຫຼີມສະຫຼອງ 110 ປີແຫ່ງວັນຄ້າຍວັນເກີດນາຍົກລັດຖະມົນຕີ ຟ້າມວັນດົ່ງ (1/3/1906-1/3/2016). ເຂົ້າຮ່ວມພິທີມີທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ແລະ ການນຳຫຼາຍທ່ານ. ກ່າວຄວາມເຫັນນະພິທີ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ: ທ່ານ ນາຍົກລັດຖະມົນຕີ ຟ້າມວັນດົ່ງ ແມ່ນການນຳຜູ້ປີຊາສາມາດ, ເປັນນັກທິດສະດີທີ່ດີເດັ່ນ, ເປັນນັກການທູດທີ່ມີປະສົບການຫຼາຍ, ເປັນນັກວັດທະນະທຳໃຫຍ່ຂອງປະເທດຊາດ ແລະໄດ້ຮັບຄວາມເຊື່ອໝັ້ນ, ຮັກແພງ, ເຄົາລົບນັບຖືຈາກປະຊາຊົນຫວຽດນາມ ກໍ່ຄືເພື່ອນມິດສາກົນ. ທ່ານ ນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ, ທ່ານ ນາຍົກລັດຖະມົນຕີ ຟ້າມວັນດົ່ງ ໄດ້ອຸທິດຕະຫຼອດຊີວິດຂອງຕົນໃຫ້ແກ່ພັກ ແລະ ຊາດ ຫວຽດນາມ, ເພິ່ນໄດ້ນຳເອົາຄວາມສຸດຈິດສຸດໃຈ, ຄວາມປີຊາສາມາດ ແລະ ພູມປັນຍາທັງໝົດຂອງຕົນມາຮັບໃຊ້ພາລະກິດຕໍ່ສູ້ປົດປ່ອຍຊາດ ແລະ ລັດທິສັງຄົມ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ
“ເນື່ອງໃນໂອກາດສະເຫຼີມສະຫຼອງ 110 ປີແຫ່ງວັນຄ້າຍວັນເກີດນາຍົກລັດຖະມົນຕີ ຟ້າມວັນດົ່ງ, ທົ່ວພັກ, ທົ່ວກອງທັບ ແລະ ທົ່ວປວງຊົນຈົ່ງສາມັກຄີກັນເປັນຈິດໜຶ່ງໃຈດຽວສູ້ຊົນສ້າງສາ, ພັດທະນາ ແລະ ປົກປັກຮັກສາປະເທດຫວຽດນາມສັງຄົມນິຍົມໄວ້ຢ່າງໝັ້ນຄົງ. ເພື່ອຈຸດໝາຍປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸຕິທຳ, ສີວິໄລ, ຄືດັ່ງຄວາມປາຖະໜາຂອງປະທານ ໂຮ່ຈີມິນ, ນາຍົກລັດຖະມົນຕີ ຟ້າມວັນດົ່ງ ແລະ ບັນດາຜູ້ນຳລຸ້ນກ່ອນ’’.
(ແຫຼ່ງຄັດຈາກ VOV)